[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 11.8.2006

COM(2006) 462 τελικό

1997/0335 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας και την κατάργηση της οδηγίας 82/714/ΕΟΚ του Συμβουλίου

( ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣσύμφωνα με το άρθρο 250, παράγραφος 2 της συνθήκης ΕΚ)

1997/0335 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας και την κατάργηση της οδηγίας 82/714/ΕΟΚ του Συμβουλίου

1. Εισαγωγή

Το άρθρο 251 παράγραφος 2 τρίτη υποπαράγραφος σημείο γ) της Συνθήκης ΕΚ απαιτεί από την Επιτροπή να γνωμοδοτεί επί των τροπολογιών που προτείνονται από το Ευρωπαϊκό Κοινοβούλιο σε δεύτερη ανάγνωση. Η Επιτροπή γνωμοδοτεί κατωτέρω επί των τροπολογιών που προτείνει το Κοινοβούλιο.

2. Ιστορικό

Ημερομηνία διαβίβασης της πρότασης στο ΕΚ και στο Συμβούλιο (έγγραφο COM(1997) 644 τελικό – 1997/0335 (COD)): | 9 Δεκεμβρίου 1997 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 25 Μαρτίου 1998 |

Ημερομηνία διαβίβασης της τροποποιημένης πρότασης (έγγραφο COM(2000) 419 τελικό): | 19 Ιουλίου 2000 |

Ημερομηνία καθορισμού της κοινής θέσης (με ομοφωνία): | 23 Φεβρουαρίου 2006 |

Ημερομηνία γνωμοδότησης του Ευρωπαϊκού Κοινοβουλίου σε δεύτερη ανάγνωση: | 5 Ιουλίου 2006 |

3. Αντικείμενο της πρότασης

Η τροποποιημένη πρόταση της Επιτροπής για οδηγία του Ευρωπαϊκού Κοινοβουλίου και του Συμβουλίου, η οποία τροποποιεί την οδηγία 82/714/ΕΟΚ περί θεσπίσεως τεχνικών προδιαγραφών για τα πλοία εσωτερικής ναυσιπλοΐας, αποσκοπεί στην ευθυγράμμιση των κοινοτικών τεχνικών προδιαγραφών με τα προηγμένα πρότυπα ναυσιπλοΐας στον Ρήνο, προκειμένου να καθιερωθεί ενιαίο καθεστώς για ολόκληρο το δίκτυο των ευρωπαϊκών πλωτών οδών. Αναμένεται επίσης να διευκολύνει τη μελλοντική προσαρμογή των τεχνικών αυτών προδιαγραφών, μέσω διαδικασίας επιτροπής, με βάση την τεχνική πρόοδο και τις εξελίξεις που προκύπτουν από τις εργασίες άλλων διεθνών οργανισμών, ιδίως δε της Κεντρικής Επιτροπής για τη Ναυσιπλοΐα στον Ρήνο (Central Commission for Navigation on the Rhine).

Η εσωτερική αγορά και η ανάπτυξη της ελεύθερης εσωτερικής ναυσιπλοΐας σε όλες τις πλωτές οδούς της ΕΕ προϋποθέτουν εναρμόνιση ή ευθυγράμμιση των τεχνικών προδιαγραφών και των προδιαγραφών ασφαλείας σύμφωνα με τα αυστηρότερα πρότυπα. Με τον τρόπο αυτόν θα προαχθούν τόσο η ελεύθερη κυκλοφορία των εμπορευμάτων, όσο και τα υψηλά περιβαλλοντικά και κοινωνικά πρότυπα και τα πρότυπα ασφαλείας. Ταυτοχρόνως, με την εναρμόνιση των τεχνικών προδιαγραφών και την αμοιβαία αναγνώριση των πιστοποιητικών, θα βελτιωθούν οι συνθήκες θεμιτού ανταγωνισμού και θα επικρατήσουν ισότιμοι όροι ανταγωνισμού στις εσωτερικές πλωτές μεταφορές στην ενιαία αγορά.

4. Γνώμη της Επιτροπής επί της(των) τροπολογίας(ών) του Ευρωπαϊκού Κοινοβουλίου

Η Επιτροπή είναι σε θέση να κάνει δεκτή την τροποποίηση που υιοθέτησε το Ευρωπαϊκό Κοινοβούλιο σε δεύτερη ανάγνωση, δεδομένου ότι πρόκειται για αποτέλεσμα συμβιβασμού μεταξύ του Ευρωπαϊκού Κοινοβουλίου και του Συμβουλίου, με στόχο την έγκριση της οδηγίας σε δεύτερη ανάγνωση. Η Επιτροπή εξάλλου, διευκρίνισε στο Κοινοβούλιο ότι θα επιμείνει ιδιαίτερα στο θέμα των σκαφών αναψυχής, στο πλαίσιο της διαδικασίας επιτροπών. Έτσι, η τροπολογία δεν αλλοιώνει τους στόχους και την προσέγγιση της πρότασης της Επιτροπής.

5. Συμπέρασμα

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της ως ανωτέρω.

6. Δήλωση της Επιτροπής

Η Επιτροπή υπέβαλε μονομερή δήλωση με την ευκαιρία του καθορισμού της κοινής θέσης (βλ. παράρτημα I).

ΠΑΡΑΡΤΗΜΑ I

Δήλωση της Επιτροπής

Κατά την εφαρμογή της παρούσας οδηγίας, η Επιτροπή δεσμεύεται να συνεργασθεί στενά με την Κεντρική Επιτροπή για τη Ναυσιπλοΐα στον Ρήνο, τόσο όσον αφορά την προσαρμογή των παραρτημάτων όσο και την εφαρμογή της οδηγίας από τα κράτη μέλη, όπως επίσης και να λάβει υπόψη όλες τις εν προκειμένω πρωτοβουλίες της Κεντρικής Επιτροπής για τη Ναυσιπλοΐα στον Ρήνο.